अलकायदा का अमेरिकी बंधक पास होने का दावा  
अलकायदा के सरगना अयमान अल-जवाहिरी ने जारी एक वीडियो में दावा किया है कि उसने गुट ने एक अमेरिकी राहतकर्मी को अगवा किया है।
अंतरराष्ट्रीय आतंकवादी संगठन अलकायदा के सरगना अयमान अल-जवाहिरी ने गुरुवार को जारी एक वीडियो में दावा किया है कि उसने गुट ने एक अमेरिकी राहतकर्मी को अगवा किया है। समाचार पत्र 'गार्जियन' की रिपोर्ट के अनुसार वॉरेन विंस्टिन का लाहौर में कुछ बंदूकधारियों द्वारा अपहरण कर लिया गया था।    अलकायदा ने अमेरिकी सहायता एजेंसी के वरिष्ठ ठेकेदार का 13 अगस्त को अपहरण कर लिया था। जवाहिरी ने कहा, "अमेरिका अल कायदा एवं तालिबान से सम्बंध होने के सिर्फ संदेह पर किसी भी व्यक्ति को बंदी बना लेता है। हमने इस व्यक्ति को बंधक बनाया है जो 1970 के दशक से पाकिस्तान को मिल रही अमेरिकी सहायता में लिप्त था।"  जवाहिरी ने कहा कि अफगानिस्तान, पाकिस्तान, यमन और सोमालिया में अमेरिका बमबारी बंद करे एवं 1993 में वर्ल्ड ट्रेड सेंटर के अभियुक्तों एवं ओसामा बिन लादेन के रिश्तेदारों को रिहा करे तभी बंधक को मुक्त किया जाएगा।